— Выйшла па-сапраўднаму — філасофія розуму і думкі, музыка душы, тое ўзвышанае, што гучала ў вершах, музыцы, творах выяўленчага і дэкаратыўна-прыкладнога мастацтва, — падзялілася ўражаннямі старшыня Віцебскага абласнога Савета ветэранаў працы галіны і Беларускага прафсаюза работнікаў адукацыі і навукі Леакадзія Аліхвер. — Педагагічная грамадскасць безумоўна элітарная частка інтэлігенцыі. Для лепшых яе прадстаўнікоў заслужаны адпачынак зусім не нагода замкнуцца ў дробязных будзённых клопатах — хутчэй унікальны шанс раскрыць і развіць уласны патэнцыял, выйсці на больш высокі ўзровень існавання, духоўнай арганізацыі. Я ўпэўнена, што такі вопыт патрэбны і карысны для грамадства не менш, чым прафесійныя веды педагога. Важна, каб гэта разумелі сучаснікі і адчувалі самі ветэраны: мы ў сваю чаргу прыкладаем для таго ўсе намаганні.